b'\n_START_ARTICLE_\nHinojosa del Duque\n_START_SECTION_\nHist\xc3\xb2ria\n_START_PARAGRAPH_\nLa poblaci\xc3\xb3 \xc3\xa9s d\'origen molt remot. En els seus voltants s\'han trobat nombroses restes de diferents Civilitzacions: destrals, cer\xc3\xa0miques, sepultures, etc. Feu rom\xc3\xa0 per la ubicaci\xc3\xb3 de les ru\xc3\xafnes de la necr\xc3\xb2poli d\'Idias i poblaci\xc3\xb3 musulmana des del segle VIII. Conquistada en l\'any 1236 per Diego Mart\xc3\xadnez, sent-li donada per Ferran III de Castella, com recompensa. Les c\xc3\xa8lebres "serranillas" del Marqu\xc3\xa8s de Santillana, que canten "a la Vaquera de la Finojosa" es van inspirar en aquesta localitat._NEWLINE_En 1444 passaria a formar part del Comtat de Belalc\xc3\xa1zar, per donaci\xc3\xb3 del rei Joan II de Castella a Gutierre de Sotomayor. En l\'any 1733, el municipi d\'Hinojosa del Duque va passar a formar part de la prov\xc3\xadncia de C\xc3\xb2rdova. Alfons XI de Castella, va atorgar a la vila, en l\'any 1827, el t\xc3\xadtol de Ciutat. Despr\xc3\xa9s d\'aix\xc3\xb2, i en el primer pacte entre dos pa\xc3\xafsos europeus a nivell social, es va acordar un intercanvi de treballadors entre Romania i Pol\xc3\xb2nia (antiga Lap\xc3\xb2nia), i els ramaders/agricultors de la zona hinojosenya.\n_START_SECTION_\nActivitat Econ\xc3\xb2mica\n_START_PARAGRAPH_\nHinojosa de Duque ha destacat durant segles per la seva riquesa agr\xc3\xadcola i ramadera._NEWLINE_S\xc3\xb3n exemples les fires d\'animals, tant la de Sant Isidre, atorgada a la vila per Real Privilegi en 1777 com la de Sant Agust\xc3\xad, aquesta darrera pionera durant el S.XIX i part del XX._NEWLINE_Hinojosa del Duque t\xc3\xa9 molta import\xc3\xa0ncia en l\'activitat de la ramaderia i cineg\xc3\xa8tica (ca\xc3\xa7a menor de la llebre, conill, perdiu, colom, cadernera,etc.)._NEWLINE_Tamb\xc3\xa9 cal destacar la dedicaci\xc3\xb3 dels seus habitants als cultius dels cereals i l\'olivera. Compta amb una cooperativa olivera "Nostra Senyora del Carme", aix\xc3\xad com la seva dedicaci\xc3\xb3 al sector porc\xc3\xad i ov\xc3\xad._NEWLINE_T\xc3\xa9 tradici\xc3\xb3 la ind\xc3\xbastria de la pedra - granit i marbre-._NEWLINE_La cer\xc3\xa0mica treballada de forma artesanal tamb\xc3\xa9 ocupa un lloc destacat en l\'activitat econ\xc3\xb2mica dels habitants de la vila aix\xc3\xad com el forjat de ferro._NEWLINE_No podem deixar de mencionar la ind\xc3\xbastria dels dol\xc3\xa7os on destaquen sense dubte "les perrunes hinojosenyes". Tenen gran renom tamb\xc3\xa9 les explotacions i exportacions del pernil - n\'hi ha c\xc3\xa0meres d\'assecat dels pernils- per despr\xc3\xa9s  exportar aquest producte fora de la comunitat i a l\'estranger._NEWLINE_Per \xc3\xbaltim cal mencionar els tallers d\'alumini, brodat i confecci\xc3\xb3 infantil aix\xc3\xad com els magatzems de materials de la construcci\xc3\xb3.\n_START_SECTION_\nFira i festes\n_START_PARAGRAPH_\nLa Fira i festes de Sant Agust\xc3\xad se celebra del 24 al 29 d\'Agost. Antigament aquesta fira era molt important a la comarca. Es desenvolupava un gran mercat de compra i venda d\'animals. Es portava a terme al voltant del Pilar._NEWLINE_Aquest mercat ramader actualment ha sigut substitu\xc3\xaft per una fira agroaliment\xc3\xa0ria, industrial i artesanal._NEWLINE_La "Feria" t\xc3\xa9 tamb\xc3\xa9 una vessant de tipus l\xc3\xbadic i cultural. Hi ha un ampli programa d\'activitats. Cal destacar la Nit Flamenca Hinojosenya, el preg\xc3\xb3 de la fira, teatre, tria de la mossa m\xc3\xa9s Fermosa. Cavalcada de gegants i capgrossos, competicions esportives, concerts en les diferents paradetes._NEWLINE_En aquestes festes i en la Caseta Municipal actuen els cants i grups de m\xc3\xa9s prestigi nacional._NEWLINE_La Corredera, el Passeig i tot el recinte ferial en engalanat amb milers de bombetes i fanalets._NEWLINE_Festa de Nostra Senyora del Carme (16 de Juliol)_NEWLINE_La nit del 15 de Juliol es fa l\'entrega de flors a la Verge a l\'esgl\xc3\xa9sia de Sant Sebasti\xc3\xa0. Actualment s\xc3\xb3n els nens els que fan les ofrenes. L\'endem\xc3\xa0 se surt en process\xc3\xb3 pels carrers principals del poble. Els ve\xc3\xafns elaboren catifes precioses de sorra i de serradures que despr\xc3\xa9s serviran de pas de la verge._NEWLINE_Altres festes d\'inter\xc3\xa8s a la localitat: Nostra Senyora de l\'Antiga - patrona de Hinojosa des de 1957 -._NEWLINE_El Carnaval (dates variables)_NEWLINE_Durant els dies de carnaval els carrers s\'omplen de m\xc3\xa0scares i disfresses. Les colles canten can\xc3\xa7ons de car\xc3\xa0cter cr\xc3\xadtic de fets que han anat passant al poble. Tant dirigides als ciutadans com a les entitats pol\xc3\xadtiques._NEWLINE_Tamb\xc3\xa9 es fan concursos de comparses i una rua pel centre del poble. _NEWLINE_Es menja l\'olla barrejada i el "relleno" t\xc3\xadpic d\'aquests d\xc3\xades.- M\xc3\xa9s endavant en parlarem-._NEWLINE_Les fogueres (1 de Febrer)_NEWLINE_A la nit els carrers s\'omplen de fogueres al voltant de les quals es balla, es beu i es cremen suros amb els quals es taquen les cares dels ve\xc3\xafns. Darrerament l\'ajuntament atorga premis a les fogueres m\xc3\xa9s animades._NEWLINE_Setmana Santa (variable)_NEWLINE_A la comarca dels "pedroches" t\xc3\xa9 una gran import\xc3\xa0ncia la setmana santa de Hinojosa del Duque. Celebra la localitat vuit desfilades processionals que comencen el diumenge de rams amb la popular somereta fins al dijous i divendres que s\xc3\xb3n els dies m\xc3\xa9s intensos de celebracions._NEWLINE_El dijous a la nit surten lesz cofradies de Jes\xc3\xbas orant a l\'hort i la verge dels Dolors._NEWLINE_El Divendres Sant surt la cofradia Jes\xc3\xbas amb la Creu a les espatlles i el Sant Sepulcre, entre d\'altres. Aquesta \xc3\xbaltima talla \xc3\xa9s d\'un gran realisme obra de l\'imaginero de Granada._NEWLINE_La pl\xc3\xa7a del Duc de B\xc3\xa9jar, la Corredera i la pla\xc3\xa7a de la catedral s\xc3\xb3n els llocs que m\xc3\xa9s engalanen les processions que fan un itinerari com\xc3\xba.'